***Notă informativă***

*la proiectul Hotărîrii Guvernului privind implementarea unor prevederi din Legea cu privire la energia electrică nr. 107 din 27 mai 2016 și Legea cu privire la gazele naturale nr. 108 din 27 mai 2016*

În contextul Deciziei Consiliului Ministerial al Comunităţii Energetice din 6 octombrie 2011, *Republica Moldova s-a obligat să transpună şi să implementeze în legislaţia naţională* Directiva nr. 2009/72/CE a Parlamentului European şi a Consiliului din 13 iulie 2009 privind normele comune pentru piața internă a energiei electrice şi de abrogare a Directivei nr. 2003/54/CE, precum şi Regulamentul (CE) nr. 714/2009 al Parlamentului European şi al Consiliului din 13 iulie 2009 privind condițiile de acces la reţea pentru schimburile transfrontaliere de energie electrică şi de abrogare a Regulamentului (CE) nr. 1228/2003, Directivei nr. 2009/73/CE a Parlamentului European şi a Consiliului din 13 iulie 2009 privind normele comune pentru piaţa internă în sectorul gazelor naturale şi de abrogare a Directivei nr. 2003/55/CE, precum şi a Regulamentului (CE) nr. 715/2009 al Parlamentului European şi al Consiliului din 13 iulie 2009 privind condiţiile de acces la reţele pentru transportul gazelor naturale şi de abrogare a Regulamentului (CE) nr. 1775/2005, acte comunitare care fac parte din Pachetul energetic III.

Urmare implementării actelor comunitare menționate mai sus, Parlamentul Republicii Moldova a adoptat Legea cu privire la energia electrică nr. 107 din 27 mai 2016 (Monitorul Oficial nr.193-203/413 din 08.07.2016) și Legea cu privire la gazele naturale nr. 108 din 27 mai 2016 (Monitorul Oficial nr.193-203/415 din 08.07.2016).

Transpunerea şi implementarea principiilor comunitare din pachetul energetic III contribuie la continuarea reformei sectorului electroenergetic și gaze naturale, la instituirea, în perspectivă, a unei pieţe concurențiale de energie electrică și gaze naturale, precum şi respectarea principiului securității în aprovizionarea cu energie electrică și gaze naturale.

Prezentul proiect de Hotărâre este elaborat de Ministerul Economiei în scopul realizării prevederilor art. 96, alin. (13), lit. c) și d) a Legii cu privire la energia electrică nr. 107 din 27 mai 2016 și prevederilor art. 114, alin. (23), lit. a) și b) a Legii cu privire la gazele naturale nr. 108 din 27 mai 2016, prin care este stabilit că Guvernul urmează să aprobe şi să prezente Secretariatului Comunităţii Energetice primul raport privind monitorizarea securității aprovizionării cu energie electrică și gaze naturale și primul raport referitor la îndeplinirea de către întreprinderile electroenergetice și de gaze naturale a obligațiilor de serviciu public.

*Costuri ale statului :*

Întrucât de elaborarea şi promovarea *Proiectului de Hotărîre a Guvernului privind implementarea unor prevederi din Legea cu privire la energia electrică nr. 107 din 27 mai 2016 și Legea cu privire la gazele naturale nr. 108 din 27 mai 2016* este responsabil Ministerul Economiei în scopul realizării unor măsuri prevăzute în legile sus menționate, nu s-au identificat careva cheltuieli financiare din partea statului.

*În contextul celor expuse*, Ministerul Economiei consideră necesar aprobarea proiectului Hotărîrii de Guvern privind implementarea unor prevederi din Legea cu privire la energia electrică nr. 107 din 27 mai 2016 și Legea cu privire la gazele naturale nr. 108 din 27 mai 2016

**Viceministru Valeriu TRIBOI**